Namų dulkių erkės

Namų dulkių erkės (Dermatophagoides) – sinantropinės erkės (Acari), gyvenančios namų dulkėse.

Kūnas ~0,2–0,4 mm dydžio, „The House Dust Mite: Dermatophagoides pteronyssinus“ peršviečiamas, plika akimi praktiškai nematomas. Namų dulkių erkės patelė išgyvena apie 70 dienų, paskutiniosiomis savo gyvenimo savaitėmis padeda 60–100 kiaušinėlių.Miller, J. D. (23 June 2018). „The Role of Dust Mites in Allergy“. Clinic Rev Allerg Immunol: 1–18.

Daugiausiai paplitusi patalynėje, tačiau taip pat aptinkama ant gyvūnų ir žmogaus odos, paukščių ir graužikų lizduose. Minta žmogaus odos epidermiu, kuris nusilupa ir lieka patalynėje. Ant kūno pačios neparazituoja. Jautri temperatūros svyravimams ir veisiasi tik palankiomis sąlygomis. Šioms erkėms veistis būtina ir gana didelė oro drėgmė (>55 proc.),Открыта коллективная миграция пылевых клещей . membrana.ru todėl joms gyventi netinkami sausi, gerai vėdinami būstai.

Namų dulkių erkės į žmogaus gyvenamas patalpas dažniausiai patenka su viršutiniais drabužiais. Jų nemažai būna čiužiniuose, kilimuose, minkštų baldų apmušaluose bei minkštuose žaisluose. Vieno tyrimo metu, 84 % tirtų amerikiečių būstų buvo rasta namų dulkių erkių. Arbes, Samuel J.; Cohn, Richard D.; Yin, Ming; Muilenberg, Michael L.; Burge, Harriet A.; Friedman, Warren; Zeldin, Darryl C. (2003-02-01). „House dust mite allergen in US beds: Results from the first national survey of lead and allergens in housing“. Journal of Allergy and Clinical Immunology. 111 (2): 408–414.

Stiprūs alergenai (vadinami DerP1) yra ne tik pačios erkės, jų fragmentai, bet ypač jų veiklos produktai (išmatos ir lavonėliai), kurie įkvepiami su dulkėmis ir gali sukelti alergiją žmogui. Lesley Alderman. Who Should Worry About Dust Mites (and Who Shouldn’t), The New York Times, 2011-03-04. Šioms erkėms ypač jautrūs bronchine astma sergantys žmonės.

Sumažinti namų dulkių erkių kiekį patalpose galima dažniau vėdinant, palaikant saulės atokaitoje čiužinius, patalynę, skalbiant >60 °C temperatūroje. Žema temperatūra (iki -70 °C) namų dulkių erkių kiaušinėliams žalos nepadaro. Mahakittikun, V; Boitano, JJ; Ninsanit, P; Wangapai, T; Ralukruedej, K (December 2011). „Effects of high and low temperatures on development time and mortality of house dust mite eggs“. Experimental & Applied Acarology. 55 (4): 339–47. Jų kiekį taip pat galima sumažinti atsisakant tekstilinių paviršių (kilimų, minkštų baldų), kur galėtų kauptis dulkės.Dust mite-proof pillow cover: MedlinePlus Medical Encyclopedia Image. MedlinePlus

 Šaltiniai 

Kategorija:Erkės